1989R4045 — LV — 01.07.2003 — 002.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES REGULA (EEK) Nr. 4045/89

(1989. gada 21. decembris)

par dalībvalstu veiktām Eiropas Lauksaimniecības virzības un garantiju fonda Garantiju nodaļas finansējuma sistēmā ietilpstošo darījumu rūpīgām pārbaudēm un Direktīvas 77/435/EEK atcelšanu







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu ( 1 ), ņemot vērā Eiropas Parlamenta atzinumu ( 2 ), tā kā saskaņā ar 8. pantu Padomes 1970. gada 21. aprīļa Regulā (EEK) Nr. 729/70 par kopējās lauksaimniecības politikas finansēšanu ( 3 ), kurā jaunākie grozījumi izdarīti ar Regulu (EEK) Nr. 2048/88 ( 4 ), nolūkā novērst un apzināt pārkāpumus un piedzīt pārkāpumu vai nolaidības dēļ zaudētās summas, dalībvalstis veic pasākumus, kas vajadzīgi, lai pārliecinātos, vai Eiropas Lauksaimniecības virzības un garantiju fonda (ELVGF) finansētie darījumi tiek faktiski veikti un vai tie tiek veikti pareizi; tā kā to uzņēmumu tirdzniecības dokumentu rūpīga pārbaude, kas saņēmuši vai veic maksājumus, var būt ļoti efektīvs līdzeklis, lai uzraudzītu darījumus, kas ir daļa no ELVGF Garantiju nodaļas finansējuma sistēmas; tā kā šādas rūpīgas pārbaudes papildina citas dalībvalstu jau veiktās pārbaudes; tā kā šī regula turklāt neietekmē tos valstu noteikumus attiecībā uz rūpīgām pārbaudēm, kuri ir izvērstāki par šajā regulā paredzētajiem; tā kā dalībvalstis jāmudina pastiprināt rūpīgās pārbaudes, ko tās saskaņā ar Direktīvu 77/435/EEK ( 5 )veic attiecībā uz to uzņēmumu tirdzniecības dokumentiem, kuri saņem vai veic maksājumus; tā kā, dalībvalstīm ieviešot noteikumus, kas izriet no Direktīvas 77/435/EEK, un pamatojoties uz gūto pieredzi, konstatēta vajadzība pēc konkrētu minētās direktīvas noteikumu grozījumiem; tā kā, ņemot vērā attiecīgo noteikumu būtību, grozījumi būtu jāietver regulā; tā kā dokumenti, ko izmanto par pamatu šādām rūpīgām pārbaudēm, būtu jānosaka tā, lai nodrošinātu to, ka rūpīgās pārbaudes ir pilnīgas; tā kā rūpīgi pārbaudāmie uzņēmumi jāizvēlas, pamatojoties uz to darījumu būtību, ko tie veic uz savu atbildību, kā arī pamatojoties uz finansiālo nozīmi, kāda ELVGF Garantiju nodaļas finansējuma sistēmā ir uzņēmumiem, kas saņem vai veic maksājumus; tā kā turklāt jāparedz obligātais tirdzniecības dokumentu pārbaužu skaits; tā kā šis skaits jānosaka pēc metodes, kura novērstu būtiskas atšķirības starp dalībvalstīm, kas izriet no to izdevumu struktūras, kurus finansē ELVGF Garantiju nodaļa; tā kā šo metodi var noteikt, ņemot vērā to uzņēmumu skaitu, kuriem ir neapšaubāma nozīme ELVGF Garantiju nodaļas finansējuma sistēmā; tā kā būtu jānosaka par rūpīgajām pārbaudēm atbildīgo amatpersonu pilnvaras un uzņēmumu pienākumi nodrošināt tirdzniecības dokumentu pieejamību šādām amatpersonām uz noteiktu laikposmu un pēc viņu pieprasījuma sniegt ziņas; tā kā turklāt būtu jānosaka, ka konkrētos gadījumos tirdzniecības dokumentus var konfiscēt; tā kā, ņemot vērā lauksaimniecības produktu starptautiskās tirdzniecības struktūru, kā arī iekšējā tirgus izveides labad jāorganizē sadarbība starp dalībvalstīm; tā kā Kopienas līmenī jāizveido arī centralizēta dokumentēšanas sistēma attiecībā uz uzņēmumiem, kas saņem vai veic maksājumus un ir reģistrēti trešās valstīs; tā kā, lai gan vispirms dalībvalstīm jāpieņem savas rūpīgu pārbaužu programmas, šīs programmas jādara zināmas Komisijai tā, lai tā varētu uzņemties pārraudzītājas un koordinētājas pienākumu un nodrošināt to, ka programmas ir pieņemtas, pamatojoties uz attiecīgiem kritērijiem; tā kā rūpīgas pārbaudes tādējādi var galvenokārt attiecināt uz nozarēm vai uzņēmumiem, kuros krāpšanas iespējamība ir liela; tā kā struktūrvienības, kas saskaņā ar šo regulu veic rūpīgās pārbaudes, ir jāorganizē neatkarīgi no struktūrvienībām, kas veic rūpīgu pārbaudi pirms maksājuma; tā kā ir būtiski, lai katrai dalībvalstij būtu īpaša struktūrvienība, kas ir atbildīga par šīs regulas piemērošanas pārraudzību un saskaņā ar šo regulu veikto rūpīgo pārbaužu koordinēšanu; tā kā attiecīgās struktūrvienības amatpersonas drīkst veikt uzņēmumu pārbaudes saskaņā ar šo regulu; tā kā, lai nostiprinātu par šīs regulas piemērošanu atbildīgās struktūrvienības, būtu jāparedz, ka Kopiena sniedz pagaidu ieguldījumu, kas pakāpeniski samazinās, to izdevumu segšanā, kas dalībvalstīm rodas sakarā ar papildu personāla piesaistīšanu un personāla mācībām, un struktūrvienību aprīkošanu; tā kā jāaprēķina šā pasākuma īstenošanai vajadzīgā Kopienas finansējuma summa; tā kā šī summa paredzēta finanšu prognozē, kas iekļauta II punktā 1988. gada 29. jūnija Iestāžu nolīgumā par budžeta disciplīnu un budžeta procedūras uzlabošanu; tā kā pašlaik pieejamās apropriācijas noteiks atbilstīgi budžeta procedūrai saskaņā ar minēto nolīgumu; tā kā tirdzniecības dokumentu rūpīgā pārbaudē iegūtā informācija jāaizsargā kā dienesta noslēpums; tā kā Kopienas līmenī būtu jāievieš informācijas apmaiņa, lai nodrošinātu šī regulas piemērošanas rezultātu efektīvāku izmantošanu, IR PIEŅĒMUSI ŠO REGULU.







1. pants

▼M3

1. Šī regula attiecas uz uzņēmumu vai to pārstāvju, kas saņem vai izdara maksājumus tiešā vai netiešā saistībā ar ELVGF Garantiju nodaļas finansēšanas sistēmu, turpmāk – “uzņēmumu”, tirdzniecības dokumentu rūpīgu pārbaudi, lai pārliecinātos par ELVGF Garantiju nodaļas finansēšanas sistēmā esošo darījumu faktisko īstenošanu un izpildes pareizību.

▼M1

2. Šajā regulā “tirdzniecības dokumenti” ir visas grāmatvedības grāmatas, reģistri, apliecības un apstiprinošie dokumenti, pārskati, ražošanas un kvalitātes dokumentācija un sarakste, kas attiecas uz uzņēmuma uzņēmējdarbību, kā arīkomercdati jebkādā formā, tostarp elektroniski saglabāti datus, ciktāl šie dokumenti tieši vai netieši attiecas uz 1. punktā minētajiem darījumiem.

▼M1

3. Šajā regulā “trešā persona” ir jebkura fiziska vai juridiska persona, kura ir tieši vai netieši saistīta ar ELVGF Garantiju nodaļas finansējuma sistēmā veiktajiem darījumiem.

4. Šo regulu nepiemēro pasākumiem, kas attiecas uz integrēto administrācijas un kontroles sistēmu, kas izveidota ar Regulu (EEK) Nr. 3508/92 ( 6 ). Saskaņā ar 19. pantu Komisija sastāda vēl citu pasākumu sarakstu, attiecībā uz kuriem šo regulu nepiemēro.

▼M3

5. Saskaņā ar Regulas (EK) Nr. 2311/2000 ( 7 ) pielikumu viennozīmīgi neizslēdz no šādu rūpīgu pārbaužu darbības jomas lauku attīstības pasākumu un projektu rūpīgās pārbaudes, īpašu uzmanību pievēršot konkrētiem nosacījumiem, kas reglamentē šādu pasākumu un projektu īstenošanu.

▼B

2. pants

1. Dalībvalstis sistemātiski veic uzņēmumi tirdzniecības dokumentu rūpīgu pārbaudi, ņemot vērā rūpīgi pārbaudāmo darījumu būtību. Dalībvalstis nodrošina, lai uzņēmumu atlase rūpīgai pārbaudei pēc iespējas nodrošinātu to pasākumu efektivitāti, kuri paredzēti, lai novērstu un atklātu pārkāpumus, uz ko attiecas ELVGF Garantiju nodaļas finansējuma sistēma. Veicot atlasi, inter alia ņem vērā uzņēmumu finansiālo nozīmīgumu attiecīgajā sistēmā un citus riska faktorus.

2. Katrā 4. punktā minētajā rūpīgo pārbaužu posmā 1. punktā minētās rūpīgās pārbaudes veic ne mazāk kā pusē uzņēmumu, kuru saistībā ar ELVGF Garantiju nodaļas finansējuma sistēmu saņemtie vai veiktie maksājumi vai to summa pārsniedz ►M3 EUR 150 000 ◄ par iepriekšējo ►M1 ELVGF finanšu gadā ◄ pirms attiecīgā rūpīgo pārbaužu posma.

▼M1 —————

▼M1

Attiecībā uz katru kārtējo rūpīgu pārbaužu periodu, sākot no 1995./96. gada rūpīgu pārbaužu perioda, dalībvalstis, neskarot to 1. punktā noteiktos pienākumus, atlasa rūpīgi pārbaudāmos uzņēmumus, pamatojoties uz riska analīzi eksporta kompensāciju nozarē un uz visiem citiem pasākumiem, kur tas ir lietderīgi. Dalībvalstis iesniedz Komisijai savus priekšlikumus attiecībā uz riska analīzes izmantošanu. Priekšlikumos ietver visu būtisko informāciju attiecībā uz izmantojamo pieeju, metodēm, kritērijiem un īstenošanas metodi; tos iesniedz ne vēlāk kā tā gada 1. decembrī, kas ir pirms rūpīgās pārbaudes perioda sākuma, attiecībā uz kuru tie piemērojami. Dalībvalstis ņem vērā Komisijas piezīmes par priekšlikumiem, kuras tiek sniegtas astoņu nedēļu laikā pēc to saņemšanas.

1995./96. gada rūpīgu pārbaužu periodam priekšlikumi par riska analīzi tiek nosūtīti Komisijai ne vēlāk kā 1995. gada 1. februārī.

Attiecībā uz pasākumiem, kuriem dalībvalsts uzskata riska analīzi par nelietderīgu, ir obligāti jāveic rūpīgas pārbaudes uzņēmumos, kuru saņemtā summa vai maksājumu summa vai abu šo summu kopsumma ELVGF Garantiju nodaļas finansējuma sistēmā pārsniedza ►M3 EUR 350 000 ◄ un kuri nav rūpīgi pārbaudīti saskaņā ar šo regulu jebkurā no diviem iepriekšējiem rūpīgu pārbaužu periodiem.

▼B

Uzņēmumus, kuru saņemto vai veikto maksājumu summa ir mazāka par ►M3 EUR 40 000 ◄ , saskaņā ar šo regulu rūpīgi pārbauda tikai īpašu iemeslu dēļ, kurus nosaka dalībvalstis savā gada programmā, kā minēts 10. pantā, vai Komisija jebkurā ierosinātā minētās programmas grozījumā.

3. Vajadzības gadījumā 1. punktā paredzēto rūpīgo pārbaudi attiecina arī uz fiziskām un juridiskām personām, kas ir saistītas ar uzņēmumiem 1. panta nozīmē, un citām fiziskām vai juridiskām personām gadījumos, kad tas ir būtiski 3. pantā noteikto mērķu sasniegšanai.

4. Rūpīgo pārbaužu posms ilgst no 1. jūlija līdz nākamā gada 30. jūnijam.

▼M1

Rūpīga pārbaude aptver vismaz 12 mēnešu laikposmu, kas beidzies iepriekšējā rūpīgu pārbaužu periodā; to var paplašināt par laikposmiem, kas ir pirms vai pēc 12 mēnešu laikposma un kas jānosaka.

▼B

5. Saskaņā ar šo regulu veiktā rūpīga pārbaude neierobežo ne saskaņā ar ►M1 Regulas (EEK) Nr. 595/91 ( 8 ) 6. pantu ◄ , ne saskaņā ar Regulas (EEK) Nr. 729/70 9. pantu veiktās pārbaudes.

3. pants

▼M1

1. Rūpīgas pārbaudes izejas datu pareizība attiecīgajos gadījumos tiek pārbaudīta ar riska pakāpei atbilstošu skaitu kontrolpārbaužu, t.i., vajadzības gadījumā, ar trešo personu tirdzniecības dokumentiem, to skaitā ietverot:

— salīdzinājumus ar piegādātāju, klientu, pārvadātāju un citu trešo personu tirdzniecības dokumentiem,

— krājumu daudzuma un veida fiziskās pārbaudes, ja vajadzīgs, un

▼B

— salīdzināšanu ar to finanšu plūsmu uzskaiti, kuras liecina par darījumiem, kas veikti sakarā ar ELVGF Garantiju nodaļas finansējuma sistēmu, vai izriet no šādiem darījumiem, un

▼M3

— grāmatvedības vai finanšu apgrozījuma dokumentācijas kontroles, kas liecina par rūpīgās pārbaudes izdarīšanas brīdī pilnvarotā maksātāja rīcībā esošo tādu dokumentu precizitāti, kuri pierāda atbalsta maksājumus saņēmējam.

▼B

2. Jo īpaši gadījumos, kad uzņēmumiem jāveic īpaša krājumu uzskaite saskaņā ar Kopienas vai attiecīgās valsts noteikumiem, šādas uzskaites rūpīga pārbaude attiecīgos gadījumos ietver salīdzināšanu ar uzņēmuma tirdzniecības dokumentiem un vajadzības gadījumā – ar faktisko krājumu daudzumu.

▼M1

3. Pārbaudāmo darījumu atlasē vislielāko uzmanību velta radītā riska pakāpei.

▼B

4. pants

Tirdzniecības dokumentus, kas minēti 1. panta 2. punktā un 3. pantā, uzņēmumi glabā vismaz trīs gadus no to sagatavošanas gada beigām.

Dalībvalstis drīkst noteikt ilgāku termiņu šo dokumentu saglabāšanai.

5. pants

▼M1

1. Uzņēmumu atbildīgās personas vai trešā persona nodrošina visu pieprasīto tirdzniecības dokumentu un papildinformācijas sniegšanu par rūpīgu pārbaudi atbildīgajām amatpersonām vai šim mērķim pilnvarotajām personām. Elektroniski saglabātos datus iesniedz ar atbilstoša datu saglabāšanas līdzekļa starpniecību.

▼B

2. Amatpersonas, kuras ir atbildīgas par rūpīgo pārbaudi, vai šim mērķim pilnvarotās personas var pieprasīt, lai viņām iesniegtu 1. punktā minēto dokumentu izrakstus vai kopijas.

▼M1

3. Gadījumos, kad saskaņā ar šo regulu veiktās rūpīgās pārbaudes laikā uzņēmuma saglabātie tirdzniecības dokumenti tiek atzīti par rūpīgas pārbaudes mērķiem neatbilstošiem, uzņēmumam tiek noteikts turpmāk veikt lietvedību atbilstoši par rūpīgu pārbaudi atbildīgās dalībvalsts prasībām, neskarot citās regulās noteiktos pienākumus saistībā ar attiecīgo nozari.

Dalībvalstis nosaka termiņu, kādā šāda lietvedība ir jāievieš.

Gadījumos, kad visi saskaņā ar šo regulu rūpīgi pārbaudāmie dokumenti vai to daļa atrodas uzņēmumā, kas ietilpst kādā uzņēmumu grupā, līgumsabiedrībā vai apvienībā, kuras vadībai ir vienots pamats ar rūpīgi pārbaudāmo uzņēmumu, neatkarīgi no tā, vai tie atrodas Kopienas teritorijā vai ārpus tās, uzņēmums uzrāda attiecīgos tirdzniecības dokumentus par rūpīgo pārbaudi atbildīgajām amatpersonām to dalībvalstu noteiktajā vietā un laikā, kas ir atbildīgas par rūpīgas pārbaudes veikšanu.

▼B

6. pants

1. Dalībvalstis nodrošina, lai amatpersonas, kas atbild par rūpīgām pārbaudēm, būtu tiesīgas konfiscēt tirdzniecības dokumentus vai panākt to konfiskāciju. Šīs tiesības ir izmantojamas, ievērojot attiecīgos valsts noteikumus, un neietekmē procesuālo noteikumu piemērošanu krimināllietās attiecībā uz dokumentu konfiskāciju.

2. Dalībvalstis paredz attiecīgus pasākumus, lai sodītu fiziskas vai juridiskas personas, kuras nepilda saistības, kas izriet no šīs regulas.

▼M1

7. pants

1. Dalībvalstis viena otrai sniedz 2. un 3. pantā paredzētās rūpīgās pārbaudes veikšanai nepieciešamo palīdzību:

— gadījumos, kad uzņēmums vai trešā persona ir reģistrēta citā dalībvalstī nekā tā, kurā attiecīgās summas maksājums ir veikts vai saņemts, vai kurā tam vajadzētu tikt veiktam vai saņemtam,

— vai citā nekā tā, kurā atrodas rūpīgai pārbaudei vajadzīgie dokumenti un informācija.

Komisija var koordinēt kopīgos pasākumus, kas ietver savstarpējo palīdzību starp divām vai vairākām dalībvalstīm. Šādas koordinēšanas noteikumus nosaka saskaņā ar 19. pantu.

▼M3

Ja divas vai vairākas dalībvalstis saskaņā ar 10. panta 1. punktu iesūtītajā programmā iestrādā priekšlikumu par kopīgu rīcību, kas prasa izvērstu savstarpēju palīdzību, Komisija pēc pieprasījuma atļauj attiecīgajā dalībvalstī obligāto pārbaužu skaita samazināšanu maksimāli par 25 % saskaņā ar 2. panta 2. punktu noteikto.

▼M1

2. Pirmo trīs mēnešu laikā pēc maksājuma ELVGF finanšu gada beigām dalībvalstis nosūta 1. punkta pirmajā daļā minēto uzņēmumu sarakstu katrai dalībvalstij, kurā ir reģistrēts attiecīgais uzņēmums. Sarakstā iekļauj visas ziņas, kas vajadzīgas, lai saņēmēja dalībvalsts varētu identificēt uzņēmumus un uzņemties savus rūpīgās pārbaudes pienākumus. Galamērķa dalībvalsts atbild par šādu uzņēmumu rūpīgu pārbaudi saskaņā ar 2. pantu.

Katra saraksta kopija tiek nosūtīta Komisijai.

Maksājumu saņemošā vai veicošā dalībvalsts drīkst pieprasīt dalībvalstij, kurā uzņēmums ir reģistrēts, rūpīgi pārbaudīt atsevišķus attiecīgajā sarakstā iekļautos uzņēmumus, ievērojot 2. pantu un norādot šāda pieprasījuma īpašo pamatojumu un jo īpaši ar to saistītos riskus.

Pieprasījumu saņemošā dalībvalsts ņem vērā ar uzņēmumu saistītos riskus, kurus dara zināmus pieprasījumu iesniedzošā dalībvalsts.

▼M3

Pārskatu par šādiem pieprasījumiem nosūta Komisijai reizi ceturksnī mēneša laikā pēc katra ceturkšņa beigām. Komisija var pieprasīt atsevišķu pieprasījumu kopijas.

▼M1

Katra šāda pieprasījuma kopiju nosūta Komisijai.

3. Pirmo trīs mēnešu laikā pēc maksājuma ELVGF finanšu gada beigām dalībvalstis nosūta Komisijai to trešā valstī reģistrēto uzņēmumu sarakstu, kuriem attiecīgās summas maksājums ir veikts vai saņemts, vai tam vajadzētu tikt veiktam vai saņemtam attiecīgajā dalībvalstī.

▼M3

4. Ja papildu informācija no citas dalībvalsts nepieciešama uzņēmuma rūpīgai pārbaudei saskaņā ar 2. pantu un, jo īpaši, vispārējām pārbaudēm saskaņā ar 3. pantu, iesniedz īpašus rūpīgas pārbaudes pieprasījumus, kuros norāda pieprasījuma iemeslus. Pārskatu par šādiem īpašiem pieprasījumiem nosūta Komisijai reizi ceturksnī mēneša laikā pēc katra ceturkšņa beigām. Komisija var pieprasīt atsevišķu pieprasījumu kopijas.

Pieprasījumu par rūpīgu pārbaudi izpilda ne vēlāk kā sešus mēnešus pēc tā saņemšanas; rūpīgās pārbaudes rezultātus nekavējoties paziņo dalībvalstij, kas iesniegusi pieprasījumu, un Komisijai. Paziņojumu Komisijai nosūta reizi ceturksnī mēneša laikā pēc katra ceturkšņa beigām.

▼M1

5. Saskaņā ar 19. pantu Komisija nosaka minimālās prasības attiecībā uz 2. un 4. punktā minēto pieprasījumu saturu.

▼B

8. pants

1. Saskaņā ar šo regulu veiktajās rūpīgajās pārbaudēs gūto informāciju aizsargā kā dienesta noslēpumu. To nedrīkst izpaust nevienai personai, izņemot personas, kurām sakarā ar viņu pienākumiem dalībvalstīs vai Kopienu iestādēs tā ir jāzina, lai varētu veikt minētos pienākumus.

2. Šis pants neietekmē valstu noteikumus attiecībā uz tiesvedību.

9. pants

1. Līdz nākamajam 1. janvārim pēc rūpīgo pārbaužu posma dalībvalstis nosūta Komisijai sīku ziņojumu par šīs regulas piemērošanu.

2. Ziņojumā jānorāda visas grūtības un to pārvarēšanai veiktie pasākumi, un pēc vajadzības jānorāda ierosinājumi uzlabojumiem.

3. Dalībvalstis un Komisija veic regulāru viedokļu apmaiņu par šīs regulas piemērošanu.

4. Komisija ik gadu izvērtēs panāktos rezultātus savā ikgadējā ziņojumā par Regulas (EEK) Nr. 729/70 10. pantā minēto līdzekļu pārvaldību.

5. Komisija līdz ►M1 1996. gada ◄ 31. decembrim iesniegs ziņojumu par šīs regulas piemērošanu. ►M1 ————— ◄

10. pants

1. Dalībvalstis izstrādā programmas rūpīgajām pārbaudēm, kas saskaņā ar 2. pantu jāveic nākamajā rūpīgo pārbaužu posmā.

2. Līdz katra gada 15. aprīlim dalībvalstis nosūta Komisijai savu 1. punktā minēto programmu, precizējot:

— rūpīgi pārbaudāmo uzņēmumu skaitu un to sadalījumu pēc nozarēm, pamatojoties uz attiecīgajām summām,

— programmas izstrādei pieņemtos kritērijus.

3. Ja ►M1 astoņu ◄ nedēļās Komisija nav darījusi zināmas savas piezīmes, tad dalībvalstis ievieš to izstrādātās un Komisijai nosūtītās programmas.

4. Minētā procedūra attiecas arī uz dalībvalstu izdarītajiem grozījumiem programmās.

5. Ārkārtas gadījumos Komisija var jebkurā posmā pieprasīt konkrētas uzņēmumu kategorijas iekļaušanu vienas vai vairāku dalībvalstu programmās.

▼M1 —————

▼B

11. pants

1. Ne vēlāk kā 1991. gada 1. janvārī katrā dalībvalstī jānosaka īpaša struktūrvienība, kas ir atbildīga par šīs regulas piemērošanas pārraudzību un:

— par to, kā attiecīgajās īpašajās struktūrvienībās tieši nodarbinātās amatpersonas veic še paredzētās rūpīgās pārbaudes, vai

— par citu struktūrvienību amatpersonu veikto rūpīgo pārbaužu koordinēšanu un vispārējo uzraudzību.

Dalībvalstis turklāt var noteikt, ka saskaņā ar šo regulu veicamās rūpīgās pārbaudes sadala starp īpašo struktūrvienību un citām attiecīgās valsts struktūrvienībām ar noteikumu, ka par rūpīgo pārbaužu koordinēšanu ir atbildīga īpašā struktūrvienība.

2. Par šīs regulas piemērošanu atbildīgā struktūrvienība vai struktūrvienības jāorganizē tā, lai tās būtu neatkarīgas no struktūrvienībām vai struktūrvienību nodaļām, kas atbild par maksājumiem un pirms tiem veiktajām rūpīgajām pārbaudēm.

3. Lai nodrošinātu šīs regulas pareizu piemērošanu, 1. punktā minētā īpašā struktūrvienība veic visus vajadzīgos pasākumus.

4. Īpašā struktūrvienība turklāt ir atbildīga par:

— to valsts amatpersonu mācības, kuras ir atbildīgas par šajā regulā minēto rūpīgo pārbaužu veikšanu, lai nodrošinātu, ka tās gūst pietiekamas zināšanas un var veikt savus uzdevumus,

— rūpīgās pārbaudes ziņojumu un jebkuru citu ar veiktajām un šajā regulā paredzētajām rūpīgajām pārbaudēm saistīto dokumentu pārvaldību,

— šīs regulas 9. panta 1. punktā minēto ziņojumu un 10. pantā minēto programmu sagatavošanu un paziņošanu.

5. Īpašajai struktūrvienībai attiecīgā dalībvalsts piešķir visas 3. un 4. punktā minēto uzdevumu izpildei vajadzīgās pilnvaras.

Tajā darbojas pietiekams skaits amatpersonu, kas ir atbilstīgi mācītas, lai varētu veikt minētos uzvedumus.

6. Šo pantu nepiemēro gadījumā, kad saskaņā ar 2. panta 2. punktu rūpīgi pārbaudāmo uzņēmumu minimālais skaits ir mazāks par 10.

▼M3 —————

▼B

18. pants

Šajā regulā ECU izteiktās summas konvertē attiecīgo valstu valūtās, piemērojot valūtas maiņas kursu, kas noteikts pirmajā darba dienā rūpīgo pārbaužu posma sākuma gadā un publicēts Eiropas Kopienu Oficiālā Vēstneša C sērijā.

19. pants

Sīki izstrādātus noteikumus šīs regulas piemērošanai pēc vajadzības pieņem saskaņā ar Regulas (EEK) Nr. 729/70 13. pantā noteikto procedūru.

20. pants

To īpašo izdevumu rūpīgām pārbaudēm, kurus saskaņā ar šo regulu sedz Kopiena, piemēro Regulas (EEK) Nr. 729/70 9. pantu.

21. pants

►M1 1. ◄ Saskaņā ar attiecīgajiem valstu tiesību aktiem Komisijas amatpersonām ir pieejami visi dokumenti, kas sagatavoti, lai veiktu saskaņā ar šo regulu paredzētās rūpīgās pārbaudes, vai kas sagatavoti minēto pārbaužu iznākumā, kā arī visi dati, to skaitā datu apstrādes sistēmās glabātie dati. ►M1 Tos nodrošina pēc pieprasījuma uz atbilstoša datu saglabāšanas līdzekļa. ◄

▼M1

2. Otrajā pantā minētās rūpīgās pārbaudes veic dalībvalstu amatpersonas.

Komisijas amatpersonas drīkst piedalīties šajās rūpīgajās pārbaudēs. Viņas pašas nedrīkst īstenot attiecīgās valsts amatpersonām piešķirtās rūpīgās pārbaudes pilnvaras, tomēr viņām ir pieejamas dalībvalstu amatpersonām pieejamās telpas un dokumenti.

3. Saskaņā ar 7. pantu veiktās rūpīgās pārbaudes gadījumā pieprasījumu iesniedzošās dalībvalsts amatpersonas drīkst pēc saskaņošanas ar pieprasījumu saņemošo dalībvalsti piedalīties pieprasījumu saņemošajā dalībvalstī veiktajā rūpīgajā pārbaudē un piekļūt tām telpām un tiem dokumentiem, kam piekļūst attiecīgās dalībvalsts amatpersonas.

Tās pieprasījumu iesniedzošās dalībvalsts amatpersonām, kuras piedalās pieprasījumu saņemošajā dalībvalstī veiktajās rūpīgajās pārbaudēs, ir jāspēj jebkurā laikā apliecināt savas amata pilnvaras. Rūpīgās pārbaudes vienmēr veic pieprasījumu saņemošās dalībvalsts amatpersonas.

4. Gadījumos, kad attiecīgās valsts kriminālprocesa noteikumi atsevišķu darbību veikšanas kompetenci nosaka attiecīgās valsts likumā īpaši noteiktām amatpersonām, attiecīgajās darbībās nepiedalās ne Komisijas amatpersonas, ne 3. punktā minētās amatpersonas. Jebkurā gadījumā tās nepiedalās konkrēti personu mājas apmeklējumos vai formālā nopratināšanā saskaņā ar dalībvalsts krimināltiesībām. Tomēr tām ir pieejama šādā ceļā iegūtā informācija.

▼B

22. pants

1. No 1990. gada 1. janvāra atceļ Direktīvu 77/435/EEK. Uzskata, ka rūpīgās pārbaudes, ko veic pēc minētās dienas, jāveic saskaņā ar šo regulu.

2. Atsauces uz Direktīvu 77/435/EEK uzskata par atsaucēm uz šo regulu.

23. pants

Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.

To piemēro no 1990. gada 1. janvāra.

Šī regula uzliek saistības kopumā un ir tieši piemērojama visās dalībvalstīs.